Hae syksyllä alkavaan oppisopimuskoulutukseen

Työskentelet ihmisten kanssa ja ihmisiä varten

Kohtaat työssäsi eri elämänvaiheissa olevat asiakkaat ja potilaat yksilöinä

Edistät ihmisten hyvinvointia ja terveyttä

Avustat ja ohjaat arjen tilanteissa, toimintakyvyn ylläpitämisessä ja terveellisissä elintavoissa

Sosiaali- ja terveysalan perustutkinnon suorittanut voi työskennellä erilaisissa hoidon ja huolenpidon, vanhus- ja vammaispalvelujen, mielenterveys- ja päihdetyön, kotihoidon, lastensuojelun, lapsiperheiden sekä erilaisissa sosiaali- ja terveydenhuollon avohoidon sekä laitoshoidon työtehtävissä.

Työpaikkoja voi olla perusterveydenhuollossa ja erikoissairaanhoidossa mm. vuodeosastoilla, saattohoidossa, kotihoidossa tai kotisairaalassa.

Nyt olen ehdottomasti oikealla alalla, innoissani työstä ja siitä, että jaksan hyvin. Kroppa tietää ja sielu resonoi, tunnen että teen merkityksellistä työtä.

Helena Jauhiainen opiskelee Saimaan ammattiopisto Sampossa oppisopimuksella lähihoitajaksi

Lue alanvaihtaja Helenan tarina: Varhaiskasvatuksesta ikääntyvien hoidon ja kuntoutumisen pariin oppisopimuksella

Millaista on opiskella oppisopimuskoulutuksessa?

Oppisopimuskoulutuksessa opiskellaan työpaikoilla oman työpaikkaohjaajan/ ohjaajien ohjauksessa.

Työpaikalla tapahtuvaa koulutusta täydennetään mm. lähipäivillä oppilaitoksessa ja etäopinnoilla.

Koulutukseen kuuluu koulupäiviä 3-4 päivää kuukaudessa.

Oppisopimuskoulutus on opiskelijalle maksutonta. (Kustannuksia tulee oppikirjoista ja tietokoneen hankinnasta.) Työnantaja vastaa opiskelijan palkkakustannuksista.

Etelä-Karjalan Hyvinvointialueella on tarjolla 16-20 oppisopimuskoulutuspaikkaa ja oppiminen tapahtuu sekä työpaikalla että oppilaitoksessa.

Koulutuksen kesto määräytyy opiskelijakohtaisesti riippuen hakijan aiemmasta koulutuksesta ja työkokemuksesta. Koulutuksen suunniteltu kesto on n. 1,5 – 3 vuotta henkilökohtaisen osaamisen kehittämissuunnitelman mukaisesti (HOKS).

Kenelle koulutus on suunnattu?

Oppisopimuskoulutus sopii sinulle yli 15-vuotias, joka olet työsuhteessa, rekrytoitumassa uuteen työsuhteeseen tai toimit päätoimisena yrittäjänä. Koulutus sopii sinulle, joka haluat opiskella ammatillisen tutkinnon tekemällä alan keskeisiä työtehtäviä työpaikalla.

Oppisopimuskoulutuksella hankit uuden ammatin tai syvennät osaamistasi valitsemallasi alalla, ja saat opiskelujesi ajalta palkkaa työstäsi. Oppisopimus vaatii sinulta valmiuksia itsenäiseen opiskeluun sekä työtehtävien vastuulliseen hoitamiseen.

Lähihoitajaksi opiskelu

Opintojesi aikana opit muun muassa

perushoitoa

sairauksien hoitoa

lääkehoitoa

erilaisia terveyttä edistäviä asioita

Osaamisalat, jotka valitaan opintojen edetessä:

Ikääntyvien hoidon ja kuntoutumisen osaamisala

Mielenterveys- ja päihdetyön osaamisala

Sairaanhoidon ja huolenpidon osaamisala

Vammaistyön osaamisala

Sosiaali- ja terveysalan perustutkinnon suorittaneella on laaja-alaiset perusvalmiudet ammattialan eri tehtäviin ja erikoistuneempi osaaminen ja työelämän edellyttämä ammattitaito vähintään yhdellä työelämän toimintakokonaisuuteen liittyvällä osa-alueella.

Lisätietoja

Haku koulutukseen on käynnissä 18.8.2024 saakka Sampon verkkosivuilla: edusampo.fi/haussanyt

Lisätietoa koulutuksesta